ডিজিটেল ডেস্কঃ দুৰ্গা পূজাৰ বিজয়া দশমীৰ দিনা বাংলাদেশৰ কেইবাটাও হিন্দু মন্দিৰত কেইজনমান ইছলাম ধৰ্মাৱলম্বী লোকে চলাইছিল ধ্বংসলীলা। যি কথাই বাংলাদেশৰ লগতে ভাৰততো তীব্ৰ প্ৰতিক্ৰিয়াৰ সৃষ্টি কৰিছে। বিজয়া দশমীৰ দিনা বাংলাদেশৰ মন্দিৰত আক্ৰমণ চলাইছিল মৌলবাদীয়ে। বাংলাদেশৰ নোৱাখালিত থকা ইস্কন মন্দিৰত দুস্কৃতিকাৰীয়ে তাণ্ডৱ চলাইছিল। ইস্কন মন্দিৰৰ পূজাৰ সা-সামগ্ৰীৰ লগতে অন্যান্য কিছুমান প্ৰয়োজনীয় সা-সামগ্ৰী জ্বলাই দিছিল। কেৱল সেয়াই নহয় মন্দিৰত থকা ভক্তকো প্ৰহাৰ কৰিছিল ইছলাম দুস্কৃতিকাৰী দলটোৱে। পাৰ্থ দাস নামৰ এজন লোকে হেৰুৱায় প্ৰাণ।
অষ্টমীৰ দিনাও বাংলাদেশৰ কুমিল্লাৰ বহু পূজা মণ্ডপ, মন্দিৰ তথা মূৰ্তি ভাঙি পেলোৱাৰ লগতে অগ্নিসংযোগৰ ঘটনাও সংঘটিত হৈছিল। তাৰপাছতে বাংলাদেশৰ ২২খন জিলাত বিজিবি বাহিনী মোতায়েন কৰা হয়।
ইতিমধ্যেই বাংলাদেশ আৰক্ষীয়ে এই ঘটনাৰ সৈতে জড়িত ইমামসহ ৪ জন লোকক গ্ৰেপ্তাৰ কৰিছে। ঘটনাৰ লগত জড়িত কোনো লোক সাৰি নাযাব বুলি সদৰী কৰিছে আৰক্ষীয়ে।দেশখনত শেহতীয়াকৈ সাম্প্ৰদায়িক সংঘৰ্ষ তথা আৰক্ষীৰ গুলীত ৪জন লোক নিহত হৈছে।
বাংলাদেশৰ এগৰাকী জনপ্ৰিয় অভিনেত্ৰীয়ে মৌলবাদী শক্তিৰ বিৰুদ্ধে থিয় দিয়াৰ কথাই এতিয়া যথেষ্ট চৰ্চা লাভ কৰিছে আৰু মানৱীয় অনুভূতিশীল মানুহক সুখী কৰি তুলিছে।
Previous articleপুৱা শুই উঠি কেতিয়াও নকৰিব এইসমূহ কাম.....
Next articleকিয় চৰ্চাত বৰুণ-বৰষাৰ বিয়া ?
আমেৰিকা ক্ৰিকেট দলৰ কেপ্টেইন এজন ভাৰতীয়! কোন এই সৌৰভ নেত্ৰৱালকাৰ?
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
